CELEX: 32012R0146
Language: mt
Date: 2012-02-16 00:00:00
Title: Regolament ta’ Implimentazzjoni tal-Kummissjoni (UE) Nru 146/2012 tas- 16 ta’ Frar 2012 dwar il-klassifikazzjoni ta' ċerti prodotti fin-Nomenklatura Magħquda

21.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 48/5
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 146/2012
   tas-16 ta’ Frar 2012
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi, fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan li titwettaq l-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawn ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' din it-tabella.
            
         
               (4)
            
            
               Il-miżuri msemmija f’dan ir-Regolament huma konformi mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif imniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' din it-tabella.
   Artikolu 2
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu, u japplika direttament fl-Istati Membri kollha.
      Magħmul fi Brussell, is-16 ta’ Frar 2012.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Apparat fi struttura unika b'qisien ta' madwar 42 × 25 × 6 ċm, li jinkludi l-komponenti li ġejjin:
                  
                              —
                           
                           
                              żewġ mikroproċessuri, wieħed minnhom iddedikat biss għall-qarrej tal-Blu-Ray,
                           
                        
                              —
                           
                           
                              tjuner diġitali doppju DVB-S/DVB-T
                           
                        
                              —
                           
                           
                              ħardisk interna ta' 250 GB,
                           
                        
                              —
                           
                           
                              qarrej tal-Blu-Ray 2D u 3D,
                           
                        
                              —
                           
                           
                              qarrej tal-karta SD, u
                           
                        
                              —
                           
                           
                              qarrej tal-"ismart card" għal aċċess kondizzjonali lil fornitur tas-servizzi.
                           
                        L-apparat huwa mgħammar bl-interfaċċji li ġejjin:
                  
                              —
                           
                           
                              żewġ inputs tas-satellita RF
                           
                        
                              —
                           
                           
                              Ethernet (RJ-45),
                           
                        
                              —
                           
                           
                              USB,
                           
                        
                              —
                           
                           
                              HDMI,
                           
                        
                              —
                           
                           
                              SCART,
                           
                        
                              —
                           
                           
                              żewġ RCA għall-output tal-awdjo, u
                           
                        
                              —
                           
                           
                              S/PDIF (output ottiku awdjo diġitali).
                           
                        Mal-preżentazzjoni, l-apparat huwa kapaċi li jirċievi u jiddekodifika sinjali diġitali tat-televiżjoni (kemm kanali b’xejn kif ukoll programmi mill-fornitur tas-servizz). Huwa wkoll kapaċi li jaqbad mal-Internet permezz ta’ interfaċċja ta’ Ethernet.
                  L-apparat huwa kapaċi li jirċievi u jiddekodifika fajls awdjo/vidjo minn:
                  
                              —
                           
                           
                              apparat f’netwerk ta’ erja lokali permezz ta’ hekk imsejħa “gateway domestika”, u
                           
                        
                              —
                           
                           
                              sorsi esterni permezz tal-interfaċċja ta’ USB (bħal ħardisk, memorja ta’ USB, rekorders tal-vidjo, kameras diġitali, kamkorders) jew permezz tal-qarrej tal-karta SD.
                           
                        L-apparat huwa kapaċi jirreġistra u jirriproduċi sinjali diġitali tat-televiżjoni rċevuti kif ukoll kwalunkwe fajls tal-vidjo rċevuti permezz tal-qarrej tal-karta SD jew interfaċċja ta’ USB.
                  L-apparat huwa kapaċi jirriproduċi fajls minn medja esterna bħal DVD, diski Blu-Ray 2D u 3D u CD permezz ta’ qarrej integrat Blu-Ray.
               
               
                  8521 90 00 
               
               
                  Il-klassifikazzjoni hija stabbilita mir-Regoli Ġenerali 1 u 6 għall-interpretazzjoni tan-Nomenklatura Magħquda, Nota 3 għas-Sezzjoni XVI u mill-kliem tal-kodiċijiet tan-NM 8521  u 8521 90 00 .
                  L-apparat huwa magna komposta, kapaċi twettaq il-funzjonijiet taż-żewġ intestaturi 8521  u 8528 .
                  Fid-dawl tal-karatteristiċi tiegħu, jiġifieri l-preżenza ta' apparat ta’ riproduzzjoni tal-vidjo tal-intestatura 8521  (il-qarrej tal-Blu-Ray f’dan il-każ) u l-possibbiltà li jirreġistra sinjali u fajls tal-vidjo minn firxa ta’ sorsi (inklużi fost oħrajn rekorders tal-vidjo, kameras diġitali, kamkorders) indipendentament mill-konnessjoni tal-fornitur tas-servizz, l-apparat mhuwiex apparat għar-riċeviment tat-televiżjoni, li jinkorpora fih apparat li jirreġistra jew jirriproduċi l-vidjo u ma jinkorporax fih il-karatteristiċi essenzjali ta' hekk imsejħa "kaxxa ta’ fuq is-sett li għandha funzjoni ta’ komunikazzjoni".
                  L-apparat għandu l-funzjoni prinċipali ta' apparat li jirreġistra jew jirriproduċi l-vidjo u jinkorpora fih tjuner tal-vidjo fit-tifsira tan-Nota 3 għat-Taqsima XVI.
                  Għalhekk l-apparat għandu jiġi kklassifikat taħt il-kodiċi tan-NM 8521 90 00  bħala apparat li jirreġistra jew jirriproduċi l-vidjo li jinkorpora fih tjuner tal-vidjo.